02015D2099 — FI — 03.07.2019 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION PÄÄTÖS (EU) 2015/2099, annettu 18 päivänä marraskuuta 2015, ekologisista arviointiperusteista EU-ympäristömerkin myöntämiseksi kasvualustoille, maanparannusaineille ja katteelle (tiedoksiannettu numerolla C(2015) 7891) (ETA:n kannalta merkityksellinen teksti) (EUVL L 303 20.11.2015, s. 75)

Muutettu:









▼B

KOMISSION PÄÄTÖS (EU) 2015/2099,

annettu 18 päivänä marraskuuta 2015,

ekologisista arviointiperusteista EU-ympäristömerkin myöntämiseksi kasvualustoille, maanparannusaineille ja katteelle

(tiedoksiannettu numerolla C(2015) 7891)

(ETA:n kannalta merkityksellinen teksti)







1 artikla

Tuoteryhmään ”kasvualustat, maanparannusaineet ja kate” kuuluvat kasvualustat, orgaaniset maanparannusaineet ja orgaaninen kate.

2 artikla

Tässä päätöksessä tarkoitetaan

1) ’Kasvualustalla’ materiaalia, jota käytetään kehittyvien juurien kasvualustana ja jossa kasvit kasvatetaan;

2) ’Mineraalikasvualustalla’ kasvualustaa, joka koostuu kokonaisuudessaan mineraaliainesosista;

3) ’Maanparannusaineella’ materiaalia, jota lisätään maaperään paikan päällä ja jonka pääasiallisena tehtävänä on ylläpitää tai parantaa maaperän fysikaalisia ja/tai kemiallisia ja/tai biologisia ominaispiirteitä, lukuun ottamatta kalkitusaineita;

4) ’Orgaanisella maanparannusaineella’ maanparannusainetta, joka sisältää hiilipitoista materiaalia ja jonka tärkeimpänä tehtävänä on lisätä maaperän orgaanisen aineksen pitoisuutta.

5) ’Katteella’ maanparannusainetta, jota lisätään pintamullan päälle kasvien ympärille suojaksi ja jonka erityisenä tehtävä on estää kosteuden haihtumista ja rikkaruohojen kasvua ja vähentää maaperän eroosiota;

6) ’Orgaanisella katteella’ katetta, joka sisältää biomassasta saatua hiilipitoista materiaalia;

7) ’Ainesosalla’, mitä tahansa materiaalia, jota voidaan käyttää tuotteen ainesosana;

8) ’Orgaanisella ainesosalla’ hiilipitoisista materiaaleista koostuvaa ainesosaa;

9) ’Tuoteperheellä’ samoista ainesosista koostuvaa tuotesarjaa;

10) ’Vuosituotannolla’ tuoteperheen vuotuista tuotantoa;

11) ’Vuosipanoksella’ niiden materiaalien vuotuista määrää, jotka käsitellään jätteiden tai eläimistä saatavien sivutuotteiden käsittelylaitoksessa;

12) ’Erällä’ sellaisten tavaroiden määrää, jotka on valmistettu samassa prosessissa, samoissa olosuhteissa ja jotka on merkitty samalla tavalla ja joilla oletetaan olevan samat ominaispiirteet;

13) ’Biojätteellä’ biohajoavaa puutarha- ja puistojätettä, kotitalouksista, ravintoloista, catering-palveluista ja vähittäisliikkeistä peräisin olevaa elintarvike- ja keittiöjätettä sekä elintarviketehtaista peräisin olevaa vastaavaa jätettä;

14) ’Biomassalla’ maataloudesta (sekä kasvi- että eläinperäiset aineet mukaan lukien), metsätaloudesta ja niihin liittyviltä tuotannonaloilta, myös kalastuksesta ja vesiviljelystä, peräisin olevien biologista alkuperää olevien tuotteiden, jätteiden ja tähteiden biohajoavaa osaa sekä teollisuus- ja yhdyskuntajätteiden biohajoavaa osaa;

3 artikla

Jotta tuotteelle voidaan myöntää asetuksessa (EY) N:o 66/2010 tarkoitettu EU-ympäristömerkki, tuotteen on kuuluttava tämän päätöksen 1 artiklassa määriteltyyn tuoteryhmään ”kasvualustat, maanparannusaineet ja kate” ja oltava liitteessä esitettyjen ekologisten arviointiperusteiden sekä niihin liittyvien arviointi- ja todentamisvaatimusten mukainen.

▼M1

4 artikla

Tuoteryhmään ”kasvualustat, maanparannusaineet ja kate” sovellettavat ekologiset arviointiperusteet sekä niihin liittyvät arviointi- ja todentamisvaatimukset ovat voimassa 30 päivään kesäkuuta 2022 saakka.

▼B

5 artikla

Hallinnollisia tarkoituksia varten tuoteryhmälle ”kasvualustat, maanparannusaineet ja kate” annetaan tunnusnumero ”048 ”.

6 artikla

Kumotaan päätös 2006/799/EY ja päätös 2007/64/EY.

7 artikla

1. Tuoteryhmään ”maanparannusaineet” kuuluvia tuotteita koskevat ympäristömerkkihakemukset, jotka on toimitettu ennen tämän päätöksen antamispäivää, arvioidaan päätöksessä 2006/799/EY vahvistettujen edellytysten mukaisesti ja tuoteryhmään ”kasvualustat” kuuluvia tuotteita koskevat ympäristömerkkihakemukset, jotka on toimitettu ennen tämän päätöksen antamispäivää, arvioidaan päätöksessä 2007/64/EY vahvistettujen edellytysten mukaisesti.

2. Tuoteryhmään ”maanparannusaineet” kuuluvia tuotteita koskevat ympäristömerkkihakemukset, jotka on toimitettu kahden kuukauden kuluessa tämän päätöksen antamispäivästä, voivat perustua joko päätöksessä 2006/799/EY tai tässä päätöksessä vahvistettuihin arviointiperusteisiin ja tuoteryhmään ”kasvualustat” kuuluvia tuotteita koskevat ympäristömerkkihakemukset, jotka on toimitettu kahden kuukauden kuluessa tämän päätöksen antamispäivästä, voivat perustua joko päätöksessä 2007/64/EY tai tässä päätöksessä vahvistettuihin arviointiperusteisiin. Kyseiset hakemukset on arvioitava niiden arviointiperusteiden mukaisesti, joihin ne perustuvat.

3. Päätöksessä 2006/799/EY ja päätöksessä 2007/64/EY vahvistettujen arviointiperusteiden mukaisesti myönnettyjä ympäristömerkkejä saa käyttää 12 kuukautta tämän päätöksen antamispäivästä.

8 artikla

Tämä päätös on osoitettu kaikille jäsenvaltioille.









LIITE

PUITTEET

EU-YMPÄRISTÖMERKIN ARVIOINTIPERUSTEET

Arviointiperusteet EU-ympäristömerkin myöntämiseksi kasvualustoille, maanparannusaineille ja katteelle:

Arviointiperuste 1 – Ainesosat Arviointiperuste 2 – Orgaaniset ainesosat Arviointiperuste 3 – Mineraalikasvualustat ja mineraaliainesosat Arviointiperuste 3.1 – Energiankulutus ja hiilidioksidipäästöt Arviointiperuste 3.2 – Mineraalien louhintapaikat Arviointiperuste 3.3 – Mineraalikasvualustojen käyttö ja käytön jälkeinen käsittely Arviointiperuste 4 – Kasvualustan sisältämät kierrätetyt, talteenotetut ja orgaaniset materiaalit Arviointiperuste 5 – Vaarallisten aineiden rajoittaminen Arviointiperuste 5.1 – Raskasmetallit Arviointiperuste 5.2 – Polysykliset aromaattiset hiilivedyt Arviointiperuste 5.3 – Vaaralliset aineet ja seokset Arviointiperuste 5.4 – Euroopan parlamentin ja neuvoston asetuksen (EY) N:o 1907/2006 ( 1 ) 59 artiklan 1 kohdan mukaisesti luetellut aineet Arviointiperuste 5.5 – E. coli- ja Salmonella spp -bakteereja koskevat raja-arvot Arviointiperuste 6 – Stabiilisuus Arviointiperuste 7 – Fysikaaliset epäpuhtaudet Arviointiperuste 8 – Orgaaninen aines ja kuiva-aine Arviointiperuste 9 – Elinkelpoiset rikkaruohojen siemenet ja lisääntyvät kasvinosat Arviointiperuste 10 – Kasvivaste Arviointiperuste 11 – Kasvualustojen käyttöominaisuudet Arviointiperuste 12 – Tietojen antaminen Arviointiperuste 13 – Ympäristömerkin tiedot







Taulukko 1 Arviointiperusteiden soveltaminen kuhunkin niiden soveltamisalaan kuuluvaan tuotetyyppiin Arviointiperuste Kasvualustat Maanparannusaineet Kate Arviointiperuste 1 – Ainesosat x x x Arviointiperuste 2 – Orgaaniset ainesosat x x x Arviointiperuste 3.1 – Mineraalikasvualustat ja mineraaliainesosat: Energiankulutus ja hiilidioksidipäästöt x Arviointiperuste 3.2 – Mineraalikasvualustat ja mineraaliainesosat: Mineraalien louhintapaikat x x x Arviointiperuste 3.3 – Mineraalikasvualustat ja mineraaliainesosat: Mineraalikasvualustojen käyttö ja käytön jälkeinen käsittely x Arviointiperuste 4 – Kasvualustan sisältämät kierrätetyt, talteenotetut ja orgaaniset materiaalit x Arviointiperuste 5 – Vaarallisten aineiden rajoittaminen Arviointiperuste 5.1 – Raskasmetallit x x x Arviointiperuste 5.2 – Polysykliset aromaattiset hiilivedyt x x x Arviointiperuste 5.3 – Vaaralliset aineet ja seokset x x x Arviointiperuste 5.4 – Asetuksen (EY) N:o 1907/2006 59 artiklan 1 kohdan mukaisesti luetellut aineet x x x Arviointiperuste 5.5 – E. coli- ja Salmonella spp -bakteereja koskevat raja-arvot x x x Arviointiperuste 6 – Stabiilisuus x x x Arviointiperuste 7 – Fysikaaliset epäpuhtaudet x x x Arviointiperuste 8 – Orgaaninen aines ja kuiva-aine x x Arviointiperuste 9 – Elinkelpoiset rikkaruohojen siemenet ja lisääntyvät kasvinosat x x Arviointiperuste 10 – Kasvivaste x x Arviointiperuste 11 – Kasvualustojen käyttöominaisuudet x Arviointiperuste 12 – Tietojen antaminen x x x Arviointiperuste 13 – Ympäristömerkin tiedot x x x

ARVIOINTI- JA TODENTAMISVAATIMUKSET

Erityiset arviointi- ja todentamisvaatimukset ilmoitetaan kunkin arviointiperusteen yhteydessä.

Hakijalta edellytettävät vakuutukset, asiakirjat, analyysit, testausselosteet tai muut todisteet arviointiperusteiden noudattamisesta voivat olla peräisin hakijalta itseltään ja/tai tämän tavarantoimittajalta/tavarantoimittajilta.

Toimivaltaisen ympäristömerkkielimen on tunnustettava ensisijaisesti vakuutukset, jotka ovat sellaisten elinten antamia, jotka on akkreditoitu testaus- ja kalibrointilaboratorioita koskevien yhdenmukaistettujen standardien mukaisesti, sekä sellaisten elinten suorittamat todentamiset, jotka on akkreditoitu tuotteiden, prosessien ja palvelujen sertifiointielimiä koskevien yhdenmukaistettujen standardien mukaisesti.

Tarvittaessa voidaan käyttää muita kuin kullekin vaatimukselle ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.

Toimivaltaiset elimet voivat tarvittaessa pyytää esittämään todentamista tukevia asiakirjoja ja toteuttaa riippumattomia tarkastuksia.

Edellytyksenä on, että tuote täyttää kaikki asiaa koskevat oikeudelliset vaatimukset siinä maassa (niissä maissa), jossa (joissa) tuote on tarkoitus saattaa markkinoille. Hakijan on vakuutettava, että tuote on tämän vaatimuksen mukainen.

Näytteenotto suoritetaan standardin EN 12579 (Soil improvers and growing media. Sampling) mukaisesti. Näytteet valmistellaan standardin EN 13040 (Soil improvers and growing media. Sample preparation for chemical and physical tests, determination of dry matter content, moisture content and laboratory compacted bulk density) mukaisesti.

Hakemuksen jättövuonna näytteenotto- ja testaustiheyden on täytettävä lisäyksessä 1 vahvistetut vaatimukset. Seuraavina vuosina lopputuotteiden näytteenotto- ja testaustiheyden on täytettävä lisäyksessä 2 vahvistetut vaatimukset. Erilaiset näytteenotto- ja testaustiheydet koskevat seuraavia laitostyyppejä:

Tyyppi 1 : Jätteiden käsittelylaitokset tai eläimistä peräisin olevien sivutuotteiden käsittelylaitokset

Tyyppi 2 : Tyypin 1 laitoksista saatavia materiaaleja käyttävät tuotteiden valmistuslaitokset

Tyyppi 3 : Sellaiset tuotteiden valmistuslaitokset, joissa ei käytetä jätteistä tai eläimistä peräisin olevista sivutuotteista saatuja materiaaleja.

Tyypin 2 laitosten näytteenotto- ja testaustiheys on hakemuksen jättövuonna ja seuraavina vuosina sama kuin tyyppiin 3 kuuluvien laitosten, jos niiden jätemateriaalien ja eläimistä peräisin olevista sivutuotteista saatavien materiaalien toimittajat noudattavat maanparannusaineita koskevia EU:n ympäristömerkin arviointiperusteita. Hakijan on toimitettava toimivaltaiselle elimelle tavarantoimittajien testausselosteet ja asiakirjat, joilla varmistetaan, että tavarantoimittajat noudattavat EU:n ympäristömerkin arviointiperusteita. Toimivaltainen elin voi hyväksyä kansallisessa tai alueellisessa lainsäädännössä vahvistetut näytteenotto- ja testaustiheydet sen varmistamiseksi, että jätteistä tai eläimistä peräisin olevista sivutuotteista saatavien materiaalien toimittajat noudattavat EU-ympäristömerkin arviointiperusteita. Jos jokin tuotteen ainesosista on tai tuote sisältää eläimestä peräisin olevaa materiaalia, on viitattava asetuksessa (EU) N:o 142/2011 ( 2 ) vahvistettuihin mikrobiologisiin vaatimuksiin ja ihmisten ja eläinten terveydelle aiheutuvien riskien torjuntatoimiin.

Arviointiperuste 1 – Ainesosat

Tätä arviointiperustetta sovelletaan kasvualustoihin, maanparannusaineisiin ja katteeseen.

Hyväksyttävien ainesosien on oltava orgaanisia ja/tai mineraaliainesosia.

Arviointi ja todentaminen:

Hakijan on toimitettava toimivaltaiselle elimelle luettelo tuotteen ainesosista.

Arviointiperuste 2 – Orgaaniset ainesosat

Tätä arviointiperustetta sovelletaan kasvualustoihin, maanparannusaineisiin ja katteeseen.

Arviointiperuste 2.1

Lopputuote ei saa sisältää turvetta.

Arviointiperuste 2.2

1) Seuraavat materiaalit ovat sallittuja lopputuotteen orgaanisina ainesosina:

— Erilliskerätyn biojätteen kierrätyksestä saadut materiaalit, sellaisena kuin ne on määritelty Euroopan parlamentin ja neuvoston direktiivin 2008/98/EY ( 3 ) 3 artiklassa;

— Materiaalit, jotka on saatu luokkaan 2 ja 3 kuuluvista eläimistä saatavista sivutuotteista, sellaisena kuin ne on määritelty Euroopan parlamentin ja neuvoston asetuksen (EY) N:o 1069/2009 ( 4 ) 32 artiklassa ja täytäntöönpanoasetuksella (EU) N:o 142/2011 vahvistetuissa teknisissä standardeissa;

— Materiaalit, jotka on saatu ulosteista, oljista ja muista maa- ja metsätaloudesta peräisin olevista luonnonmukaisista ja vaarattomista materiaaleista, sellaisena kuin ne on määritelty direktiivin 2008/98/EY 2 artiklan 1 kohdan f alakohdassa;

— Materiaalit, jotka on saatu mistä tahansa muusta biomassan sivutuotteesta kuin edellä mainituista, sellaisena kuin ne on määritelty direktiivin 2008/98/EY 5 artiklassa, rajoittamatta kuitenkaan 2 kohdan ja arviointiperusteen 2.3 säännösten soveltamista;

— Materiaalit, jotka on saatu minkä tahansa muun kuin edellä mainitun biomassajätteen kierrätyksestä tai hyödyntämisestä, rajoittamatta kuitenkaan 2 kohdan säännösten ja arviointiperusteen 2.3 soveltamista.

2) Seuraavat materiaalit eivät ole sallittuja lopputuotteen orgaanisina ainesosina:

— Materiaalit, jotka on kokonaisuudessaan tai osittain saatu orgaanisesta yhdyskuntien kotitalousjätejakeesta, joka on erotettu mekaanisella, fysikaalis-kemiallisella, biologisella ja/tai manuaalisella käsittelyllä;

— Materiaalit, jotka on kokonaisuudessaan tai osittain saatu yhdyskuntajätevesien käsittelystä saatavasta lietteestä ja paperiteollisuudesta saatavasta lietteestä;

— Materiaalit, jotka on kokonaisuudessaan tai osittain saatu muista kuin arviointiperusteen 2.3 mukaisesti sallituista lietteistä;

— Materiaalit, jotka on kokonaisuudessaan tai osittain saatu asetuksen (EY) N:o 1069/2009 mukaisesti luokkaan 1 kuuluvista eläimistä saatavista sivutuotteista.

Arviointiperuste 2.3

Materiaalit, jotka on saatu lietteiden kierrätyksestä tai hyödyntämisestä, ovat sallittuja ainoastaan, jos lietteet ovat seuraavien vaatimusten mukaisia:

a) Ne kuuluvat johonkin niistä jätetyypeistä, jotka esitetään Euroopan jäteluettelossa, sellaisena kuin se on määriteltynä päätöksellä 2000/532/EY ( 5 ), jätetyypeistä, jotka on esitetty taulukossa 2:







Taulukko 2 Sallitut lietteet ja niiden Euroopan jäteluettelon mukaiset koodit 0203 05 jätevesien käsittelyssä toimipaikalla syntyvät lietteet hedelmien, vihannesten, viljojen, ruokaöljyjen, kaakaon, kahvin, teen ja tupakan valmistuksessa ja jalostuksessa, säilykkeiden valmistuksessa, hiivan ja hiivauutteen valmistuksessa sekä melassin valmistuksessa ja käymisessä; 0204 03 jätevesien käsittelyssä toimipaikalla syntyvät lietteet sokerin jalostuksessa; 0205 02 jätevesien käsittelyssä toimipaikalla syntyvät lietteet maidonjalostusteollisuudessa; 0206 03 jätevesien käsittelyssä toimipaikalla syntyvät lietteet leipomo-, konditoria- ja makeisteollisuudessa; 0207 05 jätevesien käsittelyssä toimipaikalla syntyvät lietteet alkoholijuomien ja alkoholittomien juomien valmistuksessa (lukuun ottamatta kahvin, teen ja kaakaon valmistusta).

b) Lietteet on lajiteltu yhdessä lähteessä, eli niihin ei ole sekoitettu jätevesiä tai lietteitä määrätyn tuotantoprosessin ulkopuolelta.

Arviointi ja todentaminen:

Hakijan on toimitettava toimivaltaiselle elimelle tiedot tuotteen kunkin orgaanisen ainesosan alkuperästä sekä vakuutus edellä mainitun vaatimuksen täyttymisestä.

Arviointiperuste 3 – Mineraalikasvualustat ja mineraaliainesosat

Arviointiperuste 3.1 – Energiankulutus ja hiilidioksidipäästöt

Tätä arviointiperustetta sovelletaan ainoastaan kasvualustoihin.

Paisutettujen mineraalien ja mineraalivillan valmistuksen on täytettävä seuraavat energiankulutusta ja hiilidioksidipäästöjä koskevan kynnysarvot:

— Energiankulutus/tuote ≤ 11 GJ/t tuotetta

— Hiilidioksidipäästöt/tuote ≤ 0,8 t CO2/t tuotetta

Tuotekohtainen energiankulutus on laskettava vuotuisena keskiarvona seuraavasti:

jossa

— n on keskiarvon laskemisessa käytettyjen vuosien määrä

— i on kukin keskiarvon laskemisessa käytetty vuosi

— Production on mineraalivillan tai paisutettujen mineraalien tuotanto tonneina vuonna i

— F on tuotantoprosessissa käytettyjen polttoaineiden määrä vuonna i

— Elgrid on verkosta otetun sähkön vuosikulutus vuonna i

— Hcog on yhteistuotannosta saatavan hyötylämmön vuotuinen kulutus vuonna i

— Elcog on yhteistuotannosta saatavan sähkön vuotuinen kulutus vuonna i

— Ref Ηη ja Ref Εη ovat sähkön ja lämmön erillistuotannon viitetehokkuuksia, sellaisena kuin ne on määritelty direktiivissä 2012/27/EU ( 6 ) ja laskettu komission täytäntöönpanopäätöksen 2011/877/EU ( 7 ) mukaisesti.

— PEScog on yhteistuotantoyksikön, sellaisena kuin se on määritelty direktiivissä 2012/27/EU, primäärienergian säästö vuonna i

Tuotekohtaiset hiilidioksidipäästöt on laskettava vuotuisena keskiarvona seuraavasti:

jossa

— n on keskiarvon laskemisessa käytettyjen vuosien määrä

— i on kukin keskiarvon laskemisessa käytetty vuosi

— Production on mineraalivillan tuotanto tonneina vuonna i

— Direct CO2 on hiilidioksidipäästöt, sellaisena kuin ne on määritelty komission asetuksessa (EU) N:o 601/2012 ( 8 ), vuonna i

— Indirect CO2 on vuoden i lopullisesta energiankulutuksesta aiheutuvat epäsuorat hiilidioksidipäästöt, ja ne lasketaan seuraavasti:

jossa

— FEgrid on EU:n sähköverkon keskimääräinen hiili-intensiteetti MEErP ( 9 ) -metodologian (0,384 tCO2/MWhe = 0,107 tCO2/GJe) mukaisesti

— FEfuel cog on yhteistuotantolaitoksella kulutetun polttoaineen hiilidioksidipäästökerroin

Suoria hiilidioksidipäästöjä on tarkkailtava komission asetuksen (EU) N:o 601/2012 mukaisesti.

Energiankulutus/tuote ja hiilidioksidipäästöt/tuote on laskettava vähintään viiden vuoden ajan ennen hakemuksen jättämistä. Jos laitoksen toimintakausi hakemuksen jättämispäivänä on alle viisi vuotta, nämä on laskettava tämän toimintakauden, jonka on oltava vähintään vuosi, vuotuisina keskiarvoina.

Arviointi ja todentaminen:

Hakijan on toimitettava toimivaltaiselle elimelle vakuutus, joka sisältää seuraavat tiedot:

— Energiankulutus (GJ)/tuote (tonnia)

— Hiilidioksidipäästöt (tonnia)/tuote (tonnia)

— Suorat hiilidioksidipäästöt (tonnia) toimintakauden kultakin vuodelta keskiarvon laskemista varten

— Epäsuorat hiilidioksidipäästöt (tonnia) toimintakauden kultakin vuodelta keskiarvon laskemista varten

— Käytetyt polttoaineet, kunkin polttoaineen kulutus (GJ), tuotantoprosessin alaprosessi/alaprosessit, jossa/joissa polttoaine kulutetaan, tuotantokauden kunkin vuoden osalta keskiarvon laskemista varten

— Verkosta saatavan sähkön kulutus (GJ energiaa) tuotantokauden kunkin vuoden osalta keskiarvon laskemista varten

— Yhteistuotannosta saatavan hyötylämmön kulutus (GJ energiaa) tuotantokauden kunkin vuoden osalta keskiarvon laskemista varten

— Yhteistuotannosta saatavan sähkön kulutus (GJ energiaa) tuotantokauden kunkin vuoden osalta keskiarvon laskemista varten

— Sähkön ja lämmön erillistuotannon viitetehokkuudet

— Yhteistuotannon primäärienergian säästöt (PES) (%) tuotantokauden kunkin vuoden osalta keskiarvon laskemiseksi

— Yhteistuotannossa käytetyt polttoaineet ja kunkin polttoaineen osuus polttoaineyhdistelmässä tuotantokauden kunkin vuoden osalta keskiarvon laskemiseksi

Vakuutusten mukana on toimitettava seuraavat asiakirjat:

— Asetuksen (EU) N:o 601/2012 mukaiset vuotuiset päästöraportit tuotantokauden kunkin vuoden osalta keskiarvon laskemiseksi

— Komission asetuksen (EU) N:o 600/2012 ( 10 ) mukainen todentamisraportti, jossa todennetaan vuotuinen päästöraportti asianmukaiseksi, tuotantokauden kunkin vuoden osalta keskiarvon laskemiseksi

— Sähköntoimittajan tiedot verkosta saatavan sähkön kulutuksesta (GJ energiaa) tuotantokauden kunkin vuoden osalta keskiarvon laskemista varten

— Yhteistuotannosta saatavan hyötylämmön ja sähkön (sekä paikalla tuotetun että ostetun) kulutusta koskevat tiedot tuotantokauden kunkin vuoden osalta keskiarvon laskemista varten

Arviointiperuste 3.2 – Mineraalien louhintapaikat

Tätä arviointiperustetta sovelletaan kasvualustoihin, maanparannusaineisiin ja katteeseen.

Louhittuja mineraaleja voidaan käyttää lopputuotteen ainesosina edellyttäen, että

1) (EU:n alueella) ne on louhittu Natura 2000 -verkoston, joka muodostuu luonnonvaraisten lintujen suojelusta annetun direktiivin 2009/147/EY ( 11 ) mukaisista erityisistä suojelualueista ja luontotyyppien sekä luonnonvaraisen eläimistön ja kasviston suojelusta annetun neuvoston direktiivin 92/43/ETY ( 12 ) mukaisista erityisten suojelutoimien alueista, alueella, louhintatoimet on arvioitu ja niille on annettu lupa direktiivin 92/43/ETY 6 artiklan säännösten mukaisesti ja ottaen huomioon opas ”EC Guidance document on non-energy mineral extraction and Natura 2000” ( 13 ).

2) (EU:n ulkopuolella) ne on louhittu suojelualueilta, jotka on nimetty louhivan/vievän maan kansallisen lainsäädännön mukaisesti, louhintatoimet on arvioitu ja niille on annettu lupa 1 kohdan mukaisesti annettuja vakuutuksia vastaavat vakuutukset antavien säännösten mukaisesti.

Arviointi ja todentaminen

Jos mineraalien louhintatoimenpiteet on toteutettu Natura 2000 -verkoston alueilla (EU:n alueella) tai louhivan/vievän maan (EU:n ulkopuolella) lainsäädännön mukaisesti nimetyillä suojelualueilla, hakijan on toimitettava toimivaltaisten viranomaisten myöntämä vakuutus tämän vaatimuksen noudattamisesta tai jäljennös toimivaltaisen viranomaisen myöntämästä luvasta.

Arviointiperuste 3.3 – Mineraalikasvualustojen käyttö ja käytön jälkeinen käsittely

Tätä arviointiperustetta sovelletaan ainoastaan mineraalikasvualustoihin.

Mineraalikasvualustoja saa tarjota käytettäväksi ainoastaan ammattimaiseen puutarhakäyttöön.

Hakijan on tarjottava asiakkaille selkeä keräys- ja kierrätyspalvelu, jossa voidaan käyttää kolmansia osapuolia palveluntarjoajina. Keräys- ja kierrätyspalvelun on katettava vähintään 70 prosenttia hakijan tuotemyynnistä Euroopan unionissa.

Arviointi ja todentaminen:

Hakijan on toimitettava toimivaltaiselle elimelle vakuutus siitä, että mineraalikasvualustoja tarjotaan käytettäväksi ainoastaan ammattimaiseen puutarhakäyttöön. Loppukäyttäjille annettaviin tietoihin on liitettävä lausuma tuotteen ammattimaisesta puutarhakäytöstä.

Hakijan on toimitettava toimivaltaiselle elimelle tiedot tarjolla olevista keräys- ja kierrätyspalveluvaihtoehdoista ja toteutettujen vaihtoehtojen tuloksista. Hakijan on erityisesti toimitettava seuraavat asiakirjat ja tiedot:

— Valmistajan ja palvelun tarjoajan väliset sopimusasiakirjat;

— Kuvaus keräyksestä, käsittelystä ja määränpäistä;

— Vuosikatsaus, josta käy ilmi kasvualustojen myynnin kokonaisvolyymi Euroopan unionin jäsenvaltioissa ja vuosikatsaus, josta käy ilmi myyntimäärät niissä jäsenvaltioissa, joissa on tarjolla keräys- ja prosessointijärjestelmät;

— Uusien osallistujien osalta arvio, josta käy ilmi kasvualustojen myynnin kokonaisvolyymi Euroopan unionin jäsenvaltioissa ja arvio, josta käy ilmi myyntimäärät niissä jäsenvaltioissa, joissa on tarjolla keräys- ja prosessointijärjestelmät. Toteutuneet luvut on toimitettava vuoden kuluttua EU-ympäristömerkkilisenssin myöntämisestä.

Arviointiperuste 4 – Kasvualustan sisältämät kierrätetyt, hyödynnetyt ja orgaaniset materiaalit

Tätä arviointiperustetta sovelletaan ainoastaan kasvualustoihin.

Kasvualustatuotteiden on sisällettävä kierrätysainesta, hyödynnettyä tai orgaanista ainesta prosentteina ilmaistuna vähintään seuraavasti:

a) Kasvualustojen on sisällettävä vähintään 30 prosenttia orgaanisia ainesosia (ilmaistuna orgaanisen ainesosan tilavuutena lopputuotteen kokonaistilavuuteen nähden) tai

b) Mineraalikasvualustojen on sisällettävä mineraaliainesosia, jotka on valmistettu prosessissa, jossa käytettävistä materiaaleista vähintään 30 prosenttia on kierrätysmateriaaleja (ilmaistuna kierrätettyjen tai hyödynnettyjen materiaalien kuivapainona panosmateriaalien kokonaiskuivapainoon nähden).

Arviointi ja todentaminen:

Hakijan on toimitettava seuraavat tiedot:

— Kohdan a osalta: arviointiperusteen 1 yhteydessä ilmoitettujen orgaanisten ainesosien määrä lopputuotteen kokonaismäärässä, tai

— Kohdan b osalta: kierrätettyjen/hyödynnettyjen materiaalien kuivapaino panosmateriaalien kuivapainon kokonaismäärään nähden.

Kohdan b osalta hakijan on annettava myös seuraavat mineraaliainesosiin liittyvät tiedot:

— Raaka-aineiden yksilöinti ja kustakin käytetystä raaka-aineesta kuivapaino verrattuna kaikkien käytettyjen materiaalien kokonaiskuivapainoon sekä alkuperä, ja

— Kierrätettyjen tai hyödynnettyjen materiaalien yksilöinti ja kustakin käytetystä, kierrätetystä tai hyödynnetystä materiaalista kuivapaino verrattuna kaikkien käytettyjen materiaalien kokonaiskuivapainoon sekä alkuperä.

Arviointiperuste 5 – Vaarallisten aineiden rajoittaminen

Arviointiperuste 5.1 – Raskasmetallien raja-arvot

Tätä arviointiperustetta sovelletaan kasvualustoihin, maanparannusaineisiin ja katteeseen.

a) Maanparannusaineet, kate ja kasvualustojen orgaaniset ainesosat

Maanparannusaineiden, katteen ja kasvualustojen orgaanisten ainesosien osalta seuraavien elementtien pitoisuus lopputuotteessa tai ainesosassa ei saa ylittää taulukossa 3 esitettyjä arvoja kuivapainoa kohti.







Taulukko 3 Maanparannusaineiden, katteen ja kasvualustojen orgaanisten ainesosien raskasmetallipitoisuuksien raja-arvot Raskasmetallit Enimmäispitoisuus tuotteessa (mg/kg DW) Kadmium (Cd) 1 Kromi (Cr), kokonaismäärä: 100 Kupari (Cu) 100 Elohopea (Hg) 1 Nikkeli (Ni) 50 Lyijy (Pb) 100 Sinkki (Zn) 300

b) Kasvualustat

Kasvualustojen, mukaan lukien mineraalikasvualustat, osalta, seuraavien elementtien pitoisuus lopputuotteessa tai ainesosassa ei saa ylittää taulukossa 4 esitettyjä arvoja tuotteen kuivapainoa kohti.







Taulukko 4 Kasvualustojen, mukaan lukien mineraalikasvualustojen, raskasmetallipitoisuuksien raja-arvot Raskasmetallit Enimmäispitoisuus tuotteessa (mg/kg DW) Kadmium (Cd) 3 Kromi (Cr), kokonaismäärä: 150 Kupari (Cu) 100 Elohopea (Hg) 1 Nikkeli (Ni) 90 Lyijy (Pb) 150 Sinkki (Zn) 300

Arviointi ja todentaminen:

Hakijan on toimitettava toimivaltaiselle elimelle testausselosteet testeistä, jotka on suoritettu taulukossa 5 esitettyjen standardien testimenetelmien mukaisesti. Tavarantoimittajat voivat toimittaa kasvualustojen orgaanisia ainesosia koskevat testausselosteet.







Taulukko 5 Raskasmetallien erotuksen ja mittaamisen standardimenetelmät Raskasmetallit Mittausmenetelmä Erotusmenetelmä(t), Kadmium (Cd) EN 13650 Maanparannusaineille, katteelle, kasvualusten orgaanisille ainesosille ja kasvualustoille, lukuun ottamatta mineraalikasvualustoja: EN 13650 Soil improvers and growing media – Extraction of aqua regia soluble elements Mineraalikasvualustoille: EN 13651 Soil improvers and growing media – Extraction of calcium chloride/DTPA (CAT) soluble nutrients and elements Kromi (Cr) kokonaismäärä: EN 13650 Kupari (Cu) EN 13650 Elohopea (Hg) EN 16175 (1) Nikkeli (Ni) EN 13650 Lyijy (Pb) EN 13650 Sinkki (Zn) EN 13650 (1) EN 16175 Sludge, treated biowaste and soil – Determination of mercury. Part 1: Cold-vapour atomic absorption spectrometry (CV-AAS) and Part 2: Cold-vapour atomic fluorescence spectrometry (CV-AFS)

Arviointiperuste 5.2 – Polysyklisiä aromaattisia hiilivetyjä (PAH) koskevat raja-arvot

Tätä arviointiperustetta sovelletaan kasvualustoihin, maanparannusaineisiin ja katteeseen.

Seuraavien polysyklisten aromaattisten hiilivetyjen pitoisuus lopputuotteessa ei saa ylittää taulukossa 6 esitettyjä arvoja tuotteen kuivapainoa kohti.







Taulukko 6 PAH-yhdisteiden raja-arvot Epäpuhtaus Enimmäispitoisuus tuotteessa (mg/kg DW) PAH16 6 PAH16 = naftaleenin, asenaftyleenin, asenafteenin, fluoreenin, fenantreenin, antraseenin, fluoranteenin, pyreenin, bentso[a]antraseenin, kryseenin, bentso[b]fluoranteenin, bentso[k]fluoranteenin, bentso[a]pyreenin, indeno[1,2,3-cd]pyreenin, dibentso[a,h]antraseenin ja bentso[ghi]peryleenin summa

Arviointi ja todentaminen:

Hakijan on toimitettava toimivaltaiselle elimelle testausselosteet testeistä, jotka on suoritettu standardissa CEN/TS 16181 Sludge, treated biowaste and soil – Determination of polycyclic aromatic hydrocarbons (PAH) by gas chromatography (GC) and high performance liquid chromatography (HPLC) tai vastaavassa standardissa ilmoitettujen testimenetelmien mukaisesti.

Arviointiperuste 5.3 – Vaaralliset aineet ja seokset

Tätä arviointiperustetta sovelletaan kasvualustoihin, maanparannusaineisiin ja katteeseen.

Lopputuotetta ei saa luokitella eikä merkitä akuutisti myrkylliseksi, elinkohtaisesti myrkylliseksi, hengitysteitä tai ihoa herkistäväksi, syöpää aiheuttavaksi, perimää vaurioittavaksi, lisääntymiselle vaaralliseksi tai ympäristölle vaaralliseksi Euroopan parlamentin ja neuvoston asetuksen (EY) N:o 1272/2008 ( 14 ) mukaisesti.

Tuote ei saa sisältää sellaisia aineita tai seoksia, jotka on luokiteltu myrkyllisiksi, ympäristölle vaarallisiksi, hengitysteitä tai ihoa herkistäviksi taikka syöpää aiheuttaviksi, perimää vaurioittaviksi tai lisääntymiselle vaarallisiksi asetuksen (EY) N:o 1272/2008 mukaisesti ja joille on annettu taulukossa 7 oleva vaaraluokitus. Kaikkien tarkoituksellisesti lisättyjen ainesosien, joiden pitoisuus tuotteessa on yli 0,010 painoprosenttia (tuorepainosta) on täytettävä tämä vaatimus. Jos asetuksen (EY) N:o 1272/2008 10 artiklan mukaisesti määritetyt yleiset tai erityiset pitoisuuksien raja-arvot ovat tiukemmat, on sovellettava niitä edellä mainitun 0,010 painoprosentin (tuorepainosta) raja-arvon sijaan.







Taulukko 7 Rajoitetut vaaraluokitukset ja niiden ryhmittely Akuutti toksisuus Luokat 1 ja 2 Ryhmä 3 H300 Tappavaa nieltynä H301 Myrkyllistä nieltynä H310 Tappavaa joutuessaan iholle H311 Myrkyllistä joutuessaan iholle H330 Tappavaa hengitettynä H331 Myrkyllistä hengitettynä H304 Voi olla tappavaa nieltynä ja joutuessaan hengitysteihin EUH070 Myrkyllistä joutuessaan silmään Elinkohtainen myrkyllisyys Ryhmä 1 Ryhmä 2 H370 Vahingoittaa elimiä H371 Saattaa vahingoittaa elimiä H372 Vahingoittaa elimiä pitkäaikaisessa tai toistuvassa altistumisessa H373 Saattaa vahingoittaa elimiä pitkäaikaisessa tai toistuvassa altistumisessa Hengitysteiden ja ihon herkistyminen Kategoria 1 A Kategoria 1 B H317: Voi aiheuttaa allergisen ihoreaktion H317: Voi aiheuttaa allergisen ihoreaktion H334: Voi aiheuttaa hengitettynä allergia- tai astmaoireita tai hengitysvaikeuksia H334: Voi aiheuttaa hengitettynä allergia- tai astmaoireita tai hengitysvaikeuksia Syöpää aiheuttava, perimää vaurioittava tai lisääntymiselle vaarallinen Ryhmät 1A ja 1B Ryhmä 2 H340 Saattaa aiheuttaa perimävaurioita H341 Epäillään aiheuttavan perimävaurioita H350 Saattaa aiheuttaa syöpää H351 Epäillään aiheuttava syöpää H350i Saattaa aiheuttaa syöpää hengitettynä H360F Saattaa heikentää hedelmällisyyttä H361f Epäillään heikentävän hedelmällisyyttä H360D Voi vaurioittaa sikiötä H361d Epäillään vaurioittavan sikiötä H360FD Saattaa heikentää hedelmällisyyttä. Voi vaurioittaa sikiötä. H361fd Epäillään heikentävän hedelmällisyyttä. Epäillään vaurioittavan sikiötä. H360Fd Saattaa heikentää hedelmällisyyttä. Epäillään vaurioittavan sikiötä. H362 Saattaa aiheuttaa haittaa rintaruokinnassa oleville lapsille H360Df Voi vaurioittaa sikiötä. Epäillään heikentävän hedelmällisyyttä Vesiympäristölle vaarallinen Luokat 1 ja 2 Luokat 3 ja 4 H400 Erittäin myrkyllistä vesieliöille H412 Haitallista vesieliöille, pitkäaikaisia haittavaikutuksia H410 Erittäin myrkyllistä vesieliöille, pitkäaikaisia haittavaikutuksia H413 Saattaa aiheuttaa pitkäaikaisia haittavaikutuksia vesieliöille. H411 Myrkyllistä vesieliöille, pitkäaikaisia haittavaikutuksia Vaarallisuus otsonikerrokselle H040 Vaarallista otsonikerrokselle

Viimeisimmät Euroopan unionin hyväksymät luokitussäännöt ovat etusijalla lueteltuihin vaaraluokituksiin nähden. Asetuksen (EY) 1272/2008 15 artiklan mukaan hakijoiden on näin ollen varmistettava, että luokitukset perustuvat viimeisimpiin aineiden ja seosten luokituksia, merkintöjä ja pakkauksia koskeviin sääntöihin.

Vaaralausekkeilla viitataan yleensä aineisiin. Jos aineista ei kuitenkaan saada tietoa, on sovellettava seoksia koskevia luokitussääntöjä.

Aineet tai seokset, joiden ominaisuudet muuttuvat prosessoinnin aikana niin, etteivät ne enää ole biologisesti hyödyntämiskelpoisia tai muuntuvat kemiallisesti siten, että aiemmin yksilöity vaara poistuu, vapautetaan arviointiperusteesta 5.3.

Tätä arviointiperustetta ei sovelleta niihin lopputuotteisiin, jotka koostuvat:

— Materiaaleista, jotka eivät kuulu asetuksen (EY) N:o 1907/2006 soveltamisalaan sen 2 artiklan 2 kohdan mukaisesti.

— Asetuksen (EY) N:o 1907/2006 2 artiklan 7 kohdan b alakohdan soveltamisalaan kuuluvista mainitun asetuksen liitteessä V luetelluista aineista, jotka on vapautettu rekisteröintiä, jatkokäyttäjää ja arviointivaatimuksia koskevien säännösten soveltamisesta.

Sen määrittämiseksi, sovelletaanko tätä vapautusta, hakijan on selvitettävä kaikki tarkoituksellisesti lisätyt aineet, joiden pitoisuudet ovat yli 0,010 painoprosenttia (tuorepainosta).

Arviointi ja todentaminen:

Hakijan tulee seuloa sellaiset aineet, jotka voidaan luokitella tässä arviointiperusteessa mainittuihin vaaralausekkeisiin. Hakijan on toimitettava toimivaltaiselle elimelle vakuutus siitä, että tuote on tämän arviointiperusteen mukainen.

Vakuutuksen on sisällettävä asiaan liittyvät asiakirjat, kuten tavarantoimittajien allekirjoittamat vakuutukset arviointiperusteen noudattamisesta ja siitä, että aineita, seoksia tai materiaaleja ei ole luokiteltu taulukossa 7 mainittuihin vaaralausekkeisiin liittyviin vaaraluokkiin asetuksen (EY) N:o 1272/2008 mukaisesti, sikäli kuin tämä voidaan määritellä asetuksen (EY) N:o 1907/2006 liitteessä VII luetellut vaatimukset täyttävistä tiedoista.

Annettujen tietojen on liityttävä aineen tai seoksen sellaisiin muotoihin tai fysikaalisiin olomuotoihin, joissa niitä käytetään lopputuotteessa.

Seuraavat tekniset tiedot on toimitettava kunkin aineen ja seoksen luokittelua tai luokittelemattomuutta koskevan vakuutuksen tueksi:

i) aineet, joita ei ole rekisteröity asetuksen (EY) N:o 1907/2006 mukaisesti tai joilla ei vielä ole yhdenmukaistettua CLP-luokitusta: tietojen on oltava mainitun asetuksen liitteessä VII lueteltujen vaatimusten mukaisia;

ii) aineet, jotka on rekisteröity asetuksen (EY) N:o 1907/2006 mukaisesti ja jotka eivät täytä CLP-luokituksen vaatimuksia: REACH-rekisteröintiasiakirjoihin perustuvat tiedot, jotka vahvistavat, ettei aineella ole vaaraluokitusta

iii) aineet, joilla on yhdenmukaistettu luokitus tai jotka ovat itseluokiteltuja: käyttöturvallisuustiedotteet, jos ne ovat saatavilla. Jos niitä ei ole saatavilla tai aine on itseluokiteltu, on toimitettava tietoja aineiden vaaraluokituksesta asetuksen (EY) N:o 1907/2006 liitteen II mukaisesti.

iv) seosten osalta: käyttöturvallisuustiedotteet, jos ne ovat saatavilla. Jos niitä ei ole saatavilla, toimitetaan laskelma seoksen luokituksesta asetuksessa (EY) N:o 1272/2008 säädettyjen sääntöjen mukaisesti sekä tiedot seosten vaaraluokituksesta asetuksen (EY) N:o 1907/2006 liitteen II mukaisesti.

Lopputuotteen muodostavista materiaaleista sekä materiaalien valmistuksessa ja käsittelyssä käytetyistä aineista ja seoksista, joiden osuus lopullisesta osasta on yli 0,010 painoprosenttia (tuorepainosta), on toimitettava käyttöturvallisuustiedotteet, ellei sovelleta alempaa geneeristä tai erityistä pitoisuusrajaa asetuksen (EY) N:o 1272/2008 10 artiklan mukaisesti.

Käyttöturvallisuustiedotteet on laadittava asetuksen (EY) N:o 1907/2006 liitteessä II olevan 10, 11 ja 12 osan mukaisesti (käyttöturvallisuustiedotteiden laatimista koskevat vaatimukset). Epätäydellisiä käyttöturvallisuustiedotteita on täydennettävä kemikaalien toimittajien vakuutuksista saatavilla tiedoilla.

Tietoa aineiden luontaisista ominaisuuksista voidaan tuottaa muilla keinoilla kuin testaamalla, esimerkiksi käyttämällä vaihtoehtoisia menetelmiä, kuten in vitro -menetelmiä, kvantitatiivisia rakenne-aktiivisuusmalleja tai käyttämällä ryhmittelyä tai interpolaatiota asetuksen (EY) N:o 1907/2006 liitteen XI mukaisesti.

Tietojen jakamista koko toimitusketjun aikana kannustetaan voimakkaasti.

Mineraalivillan osalta hakijan on toimitettava myös seuraavat:

a) Mineraalivillatuotteiden eurooppalaisen sertifiointilautakunnan (European Certification Board for Mineral Wool Products) tuotemerkin käyttöoikeuden osoittava todistus asetukseen (EY) N:o 1272/2008 liittyvän huomautuksen Q noudattamisen osoittamiseksi.

b) Standardin ISO 14184-1 Textiles – Determination of formaldehyde – Part 1: Free and hydrolysed formaldehyde mukainen testausseloste

Arviointiperuste 5.4 – Asetuksen (EY) N:o 1907/2006 59 artiklan 1 kohdan mukaisesti luetellut aineet

Lopputuote ei saa sisältää sellaisia tarkoituksellisesti lisättyjä aineita, joiden katsotaan olevan erityistä huolta aiheuttavia aineita ja jotka on lueteltu asetuksen (EY) N:o 1907/2006 59 artiklan 1 kohdassa tarkoitetussa luettelossa ja joita esiintyy lopputuotteessa pitoisuutena, joka on suurempi kuin 0,010 painoprosenttia tuorepainosta.

Arviointi ja todentaminen:

Hakijan on viitattava viimeisimpään hakemuksen jättöajankohtana julkaistuun erityistä huolta herättävien aineiden luetteloon. Hakijan on esitettävä vakuutus siitä, että arviointiperuste 5.4 täyttyy, sekä muut asiaan liittyvät asiakirjat, kuten aineiden toimittajien allekirjoittamat vakuutukset arviointiperusteiden täyttymisestä ja kopiot aineita ja seoksia koskevista asianmukaisista käyttöturvallisuustiedotteista asetuksen (EY) N:o 1907/2006 liitteen II mukaisesti. Aineiden ja seosten pitoisuusrajat on eriteltävä käyttöturvallisuustiedotteissa asetuksen (EY) N:o 1907/2006 31 artiklan mukaisesti.

Arviointiperuste 5.5 – E. coli- ja Salmonella spp -bakteereja koskevat raja-arvot

Tätä arviointiperustetta sovelletaan kasvualustoihin, maanparannusaineisiin ja katteeseen, lukuun ottamatta mineraalikasvualustoihin.

Tärkeimpien patogeenien määrä lopputuotteessa ei saa ylittää taulukossa 8 vahvistettuja tasoja.







Taulukko 8 E. coli- ja Salmonella spp -bakteereja koskevat raja-arvot Patogeeni Raja-arvo E. coli 1 000 CFU/g tuorepainoa Salmonella spp: ei esiinny 25 g:ssa tuorepainoa CFU = pesäkkeitä muodostavat yksiköt

Arviointi ja todentaminen:

Hakijan on toimitettava toimivaltaiselle elimelle testausselosteet testeistä, jotka on suoritettu taulukossa 9 esitettyjen testimenetelmien mukaisesti.







Taulukko 9 Patogeenien standarditestimenetelmä Parametri Testausmenetelmä E. coli CEN/TR 16193 Sludge, treated biowaste and soil. Detection and enumeration of Escherichia coli or equivalent Salmonella spp: ISO 6579 Microbiology of food and animal feeding stuffs – Horizontal method for the detection of Salmonella spp.

Arviointiperuste 6 – Stabiilisuus

Tätä arviointiperustetta sovelletaan kasvualustoihin, maanparannusaineisiin ja katteeseen, lukuun ottamatta katetta, joka koostuu kokonaisuudessaan lignoselluloosa-ainesosista, ja mineraalikasvualustoja.

Muihin kuin ammattimaisiin sovelluksiin käytettävien maanparannusaineiden ja katteen sekä kaikkiin sovelluksiin käytettävien kasvualustojen on täytettävä taulukossa 10 esitettävät vaatimukset.







Taulukko 10 Muihin kuin ammattimaisiin sovelluksiin tarkoitettujen maanparannusaineiden ja kaikkiin sovelluksiin tarkoitettujen kasvualustojen stabiilisuusvaatimukset Stabiilisuutta kuvaava parametri Vaatimus Suurin mahdollinen respirometrinen kerroin 15 mmol O2/kg orgaaninen aines/h Pienin mahdollinen Rottegrad, jos mahdollinen IV (itselämpeämistestissä lämpötilan nousu enintään 20 °C yli ilman lämpötilan)

Ammattimaisiin sovelluksiin käytettävien maanparannusaineiden ja katteen on täytettävä taulukossa 11 esitettävät vaatimukset.







Taulukko 11 Ammattimaisiin sovelluksiin tarkoitettujen maanparannusaineiden ja katteen stabiilisuusvaatimukset Stabiilisuutta kuvaava parametri Vaatimus Suurin mahdollinen respirometrinen kerroin 25 mmol O2/kg orgaaninen aines/h Pienin mahdollinen Rottegrad, jos mahdollinen III (itselämpiämistestissä lämpötilan nousu enintään 30 °C yli ilman lämpötilan)

Arviointi ja todentaminen:

Hakijan on toimitettava toimivaltaiselle elimelle testausselosteet testeistä, jotka on suoritettu taulukossa 12 esitettyjen testimenetelmien mukaisesti.







Taulukko 12 Stabiilisuuden standarditestimenetelmä Parametri Testausmenetelmä Respirometrinen kerroin EN 16087-1 Soil improvers and growing media – Determination of the aerobic biological activity. Oxygen uptake rate (OUR) Rottegrad EN 16087-2 Soil improvers and growing media. Determination of the aerobic biological activity. Self heating test for compost

Arviointiperuste 7 – Fysikaaliset epäpuhtaudet

Tätä arviointiperustetta sovelletaan kasvualustoihin, maanparannusaineisiin ja katteeseen, lukuun ottamatta mineraalikasvualustoja.

Lasin, metallin ja muovin, joiden raekoko on yli 2 mm, pitoisuus lopputuotteessa ei saa ylittää 0,5:tä prosenttia kuivapainosta mitattuna.

Arviointi ja todentaminen:

Hakijan on toimitettava toimivaltaiselle elimelle testausraportit testeistä, jotka on suoritettu teknisessä eritelmässä CEN/TS 16202 (Sludge, treated biowaste and soil – Determination of impurities and stones) kuvatun testimenetelmän tai vastaavan toimivaltaisen elimen hyväksymän testimenetelmän mukaisesti.

Arviointiperuste 8 – Orgaaninen aines ja kuiva-aine

Tätä arviointiperustetta sovelletaan maanparannusaineisiin ja katteeseen.

Orgaanisen aineksen määrän lopputuotteen hehkutushäviönä on oltava vähintään 15 prosenttia kuivapainosta.

Lopputuotteessa on oltava vähintään 25 prosenttia kuiva-ainesta tuorepainosta mitattuna.

Arviointi ja todentaminen:

Hakijan on toimitettava toimivaltaiselle elimelle testausselosteet testeistä, jotka on suoritettu taulukossa 13 esitettyjen testimenetelmien mukaisesti.







Taulukko 13 Kuiva-ainetta ja orgaanista ainesta koskevat vakiotestimenetelmät Parametri Testausmenetelmä Kuiva-aine (% tuorepainosta) EN 13040 Soil improvers and growing media. Sample preparation for chemical and physical tests, determination of dry matter content, moisture content and laboratory compacted bulk density. Orgaaninen aines hehkutushäviönä (% kuiva-aineesta) EN 13039 Soil improvers and growing media. Determination of organic matter content and ash

Arviointiperuste 9 – Elinkelpoiset rikkaruohojen siemenet ja lisääntyvät kasvinosat

Tätä arviointiperustetta sovelletaan kasvualustoihin ja maanparannusaineisiin, lukuun ottamatta mineraalikasvualustoja.

Lopputuotteessa ei saa olla enempää kuin kaksi yksikköä elinkelpoisia rikkaruohon siemeniä ja lisääntyviä kasvinosia litrassa.

Arviointi ja todentaminen:

Hakijan on toimitettava toimivaltaiselle elimelle testausraportit testeistä, jotka on suoritettu teknisessä spesifikaatiossa CEN/TS 16201 (Sludge, treated biowaste and soil – Determination of viable plant seeds and propagules) kuvatun testimenetelmän tai vastaavan toimivaltaisen elimen hyväksymän testimenetelmän mukaisesti.

Arviointiperuste 10 – Kasvivaste

Tätä arviointiperustetta sovelletaan kasvualustoihin ja maanparannusaineisiin.

Lopputuotteet eivät saa vaikuttaa haitallisesti kasvien itämiseen tai kasvuun.

Arviointi ja todentaminen:

Hakijan on toimitettava toimivaltaiselle elimelle validi testi, joka on suoritettu standardissa EN 16086 (Soil improvers and growing media – Determination of plant response – Part I: Pot growth test with Chinese cabbage) esitetyn testimenetelmän mukaisesti.

Arviointiperuste 11 – Kasvualustojen käyttöominaisuudet

Tätä arviointiperustetta sovelletaan ainoastaan kasvualustoihin.

Arviointiperuste 11.1 – Sähkönjohtavuus

Lopputuotteen sähkönjohtavuuden on oltava alle 100 mS/m.

Arviointi ja todentaminen:

Hakijan on toimitettava toimivaltaiselle elimelle testausraportti testistä, joka on suoritettu standardissa EN 13038 (Soil improvers and growing media – Determination of electrical conductivity) esitetyn testimenetelmän mukaisesti.

Arviointiperuste 11.2 – pH

Lopputuotteen pH:n on oltava 4–7.

Arviointi ja todentaminen:

Hakijan on toimitettava toimivaltaiselle elimelle testausseloste testistä, joka on suoritettu standardissa EN 13037 (Soil improvers and growing media – Determination of pH) esitetyn testimenetelmän mukaisesti.

Arviointiperuste 11.3 – Natriumpitoisuus

Lopputuotteen vesiuutteen natriumpitoisuus ei saa ylittää arvoa 150 mg/l tuoretuotetta.

Arviointi ja todentaminen:

Hakijan on toimitettava toimivaltaiselle elimelle testausseloste testistä, joka on suoritettu standardissa EN 13652 (Soil improvers and growing media – Extraction of water soluble nutrients and elements) esitetyn testimenetelmän mukaisesti.

Arviointiperuste 11.4 – Klooripitoisuus

Lopputuotteen vesiuutteen klooripitoisuus ei saa ylittää arvoa 500 mg/l tuoretuotetta.

Arviointi ja todentaminen:

Hakijan on toimitettava toimivaltaiselle elimelle testausseloste testistä, joka on suoritettu standardissa EN 13652 (Soil improvers and growing media – Extraction of water soluble nutrients and elements) esitetyn testimenetelmän mukaisesti.

Arviointiperuste 12 – Tietojen antaminen

Tätä arviointiperustetta sovelletaan kasvualustoihin, maanparannusaineisiin ja katteeseen.

Tuotteen mukana on annettava seuraavat tiedot joko pakkauksessa tai erillisissä mukaan annettavissa tuote-esitteissä.

Arviointiperuste 12.1 – Maanparannusaineet

a) Markkinoinnista vastaavan tahon nimi ja osoite;

b) Kuvaus, josta ilmenee tuotetyyppi ja joka sisältää ilmauksen ”MAANPARANNUSAINE”;

c) Valmistuserän tunniste;

d) Määrä (paino);

e) Kosteuspitoisuus;

f) Merkittävimmät tuotteen valmistukseen käytetyt materiaalit (joiden osuus on yli 5 % tilavuudesta).

g) Suositeltavat säilytysolosuhteet ja viimeinen suositeltu käyttöpäivä;

h) Käsittelyn ja käytön turvallisuusohjeet;

i) Kuvaus tuotteen aiotusta käyttötarkoituksesta ja mahdolliset käyttörajoitukset, mukaan luettuna lausunto tuotteen soveltuvuudesta tietyille kasviryhmille (esimerkiksi kalsifobiset tai kalsifiiliset kasvit);

j) pH (viittaus käytettyyn testimenetelmään);

k) Orgaanisen hiilen pitoisuus (%), typen kokonaispitoisuus (%) ja epäorgaanisen typen pitoisuus (%) (viittaus käytettyyn testimenetelmään);

l) Hiili-typpisuhde;

m) Fosforin kokonaismäärä (%) ja kaliumin kokonaismäärä (%) (viittaus käytettyyn testimenetelmään);

n) Muiden kuin ammattimaiseen käyttöön tarkoitettujen tuotteiden osalta lausunto orgaanisen aineksen stabiilisuudesta (vakaa tai hyvin vakaa);

o) Ilmoitus suositelluista käyttötavoista;

p) Muissa kuin ammattimaisissa sovelluksissa: suositeltu annostus kiloina tuotetta pinta-alayksikköä (neliömetriä) kohden vuodessa.

Arviointiperuste 12.2 – Kasvualustat

a) Markkinoinnista vastaavan tahon nimi ja osoite;

b) Kuvaus, josta ilmenee tuotetyyppi ja joka sisältää ilmauksen ”KASVUALUSTA”;

c) Valmistuserän tunniste;

d) Määrä (levyjen tilavuus tai määrä, mineraalivillan osalta ilmoitettava myös levyn koko);

e) Kosteuspitoisuus;

f) Tärkeimmät tuotteen valmistukseen käytetyt materiaalit (joiden osuus on enemmän kuin 5 % tilavuudesta).

g) Suositeltavat säilytysolosuhteet ja viimeinen suositeltu käyttöpäivä;

h) Käsittelyn ja käytön turvallisuusohjeet;

i) Kuvaus tuotteen aiotusta käyttötarkoituksesta ja mahdolliset käyttörajoitukset, mukaan luettuna lausunto tuotteen soveltuvuudesta tietyille kasviryhmille (esimerkiksi kalsifobiset tai kalsifiiliset kasvit);

j) pH (EN 13037);

k) Sähkönjohtavuus (1:5 erotus);

l) Itämisenesto (EN 16086-1);

m) Kasvunesto (EN 16086-1);

n) Lausunto orgaanisen aineksen stabiilisuudesta (vakaa tai hyvin vakaa);

o) Ilmoitus suositelluista käyttötavoista;

p) Mineraalikasvualustojen osalta lausunto ammattimaisesta puutarhakäytöstä.

Arviointiperuste 12.3 – Kate

a) Markkinoinnista vastaavan tahon nimi ja osoite;

b) Kuvaus, josta ilmenee tuotetyyppi ja joka sisältää ilmauksen ”KATE”;

c) Valmistuserän tunniste;

d) Määrä (tilavuus);

e) Kosteuspitoisuus;

f) Tärkeimmät tuotteen valmistukseen käytetyt materiaalit (joiden osuus on yli 5 % tilavuudesta).

g) Käsittelyn ja käytön turvallisuusohjeet;

h) Kuvaus tuotteen aiotusta käyttötarkoituksesta ja mahdolliset käyttörajoitukset, mukaan luettuna lausunto tuotteen soveltuvuudesta tietyille kasviryhmille (esimerkiksi kalsifobiset tai kalsifiiliset kasvit);

i) pH (viittaus testimenetelmään);

j) Muiden kuin ammattimaisten käyttötarkoitusten osalta tarvittaessa lausunto orgaanisen aineksen stabiilisuudesta (vakaa tai hyvin vakaa);

k) Ilmoitus suositelluista käyttötavoista;

l) Muissa kuin ammattimaisissa sovelluksissa: suositeltu annostus millimetreinä.

Arviointi ja todentaminen:

Hakijan on toimitettava vakuutus siitä, että tuote on tämän arviointiperusteen mukainen ja toimitettava toimivaltaiselle elimelle näyte pakkauksesta tai tuote-esitteet taikka käyttäjälle joko pakkauksessa tai mukaan annettavissa tuote-esitteissä oleva teksti.

Arviointiperuste 13 – EU-ympäristömerkin tiedot

Vapaaehtoisessa ympäristömerkin tekstikentässä on oltava seuraava teksti:

— edistää materiaalien kierrätystä

— edistää uusiutuvien ja kierrätettyjen materiaalien käyttöä

Maanparannusaineiden ja katteen osalta on esitettävä seuraavat lisätiedot:

— vähentää maaperän ja vesistöjen pilaantumista raskasmetallipitoisuuksien rajoittamisen avulla

Valinnaisella tekstikentällä varustetun merkin käyttöä koskevat ohjeet esitetään asiakirjassa ”Guidelines for the use of the EU Ecolabel logo”, joka on saatavilla osoitteesta:

http://ec.europa.eu/environment/ecolabel/documents/logo_guidelines.pdf

Arviointi ja todentaminen:

Hakijan on toimitettava toimivaltaiselle elimelle mallikappale pakkauksesta merkintöineen sekä vakuutus tämän arviointiperusteen noudattamisesta.









Lisäys 1

Hakemuksen jättämisvuotta koskevat näytteenotto- ja testaustiheydet







Laitostyyppi Arviointiperuste Vuotuinen panos/tuotos Testaustiheys Tyyppi 1: Jätteiden ja eläimistä peräisin olevien sivutuotteiden käsittelylaitokset 5.1 – Raskasmetallien raja-arvot 5.5 – E. coli- ja Salmonella spp -bakteereja koskevat raja-arvot 6 – Stabiilisuus 7 – Fysikaaliset epäpuhtaudet 8 – Orgaaninen aines ja kuiva-aine 9 – Elinkelpoiset siemenet ja lisääntyvät kasvinosat 10 – Kasvivaste 11 – Kasvualustojen käyttöominaisuudet Panos (t) ≤ 3 000 Yksi kohden kutakin panosmateriaalin tuhatta tonnia, pyöristettynä lähimpään kokonaislukuun 3 000 < panos (t) ≤ 20 000 4 (yksi näyte kunakin vuodenaikana) Panos (t) > 20 000 analyysien määrä vuosittain = vuodessa käytettävien panosmateriaalien määrä (tonneina)/ 10 000 tonnia + 1 Vähintään 4 ja enintään 12 5.2 – PAH Panos (t) ≤ 3 000 1 3 000 < panos (t) ≤ 10 000 2 10 000 < panos (t) ≤ 20 000 3 20 000 < panos (t) ≤ 40 000 4 40 000 < panos (t) ≤ 60 000 5 60 000 < panos (t) ≤ 80 000 6 80 000 < panos (t) ≤ 100 000 7 100 000 < panos (t) ≤ 120 000 8 120 000 < panos (t) ≤ 140 000 9 140 000 < panos (t) ≤ 160 000 10 160 000 < panos (t) ≤ 180 000 11 Panos (t) > 180 000 12 Tyyppi 2: Tyypin 1 laitoksista saatavia materiaaleja käyttävät tuotteiden valmistuslaitokset 5.1 – Raskasmetallien raja-arvot 5.5 – E. coli- ja Salmonella spp -bakteereja koskevat raja-arvot 6 – Stabiilisuus 7 – Fysikaaliset epäpuhtaudet 8 – Orgaaninen aines ja kuiva-aine 9 – Elinkelpoiset siemenet ja lisääntyvät kasvinosat 10 – Kasvivaste 11 – Kasvualustojen käyttöominaisuudet Tuotos (m3) ≤ 5 000 Kahdesta erästä otetut edustavat yhdistetyt näytteet standardin EN 12579 mukaisesti (1). Tuotos (m3) > 5 000 Neljästä erästä otetut edustavat yhdistetyt näytteet standardin EN 12579 mukaisesti. 5.2 – PAH Tuotos (m3) ≤ 5 000 Yhdestä erästä otettu edustava yhdistetty näyte/otetut edustavat yhdistetyt näytteet standardin EN 12579 mukaisesti. Tuotos (m3) > 5 000 Kahdesta erästä otetut edustavat yhdistetyt näytteet standardin EN 12579 mukaisesti. Tyyppi 3: Sellaiset tuotteiden valmistuslaitokset, joissa EI käytetä jätteistä tai eläimistä peräisin olevista sivutuotteista saatuja materiaaleja. 5.1 – Raskasmetallien raja-arvot 5.5 – E.Coli- ja Salmonella spp -bakteereja koskevat raja-arvot 6 – Stabiilisuus 7 – Fysikaaliset epäpuhtaudet 8 – Orgaaninen aines ja kuiva-aine 9 – Elinkelpoiset siemenet ja lisääntyvät kasvinosat 10 – Kasvivaste 11 – Kasvualustojen käyttöominaisuudet Tuotos (m3) ≤ 5 000 Yhdestä erästä otettu edustava yhdistetty näyte/otetut edustavat yhdistetyt näytteet standardin EN 12579 mukaisesti. Tuotos (m3) > 5 000 Kahdesta erästä otetut edustavat yhdistetyt näytteet standardin EN 12579 mukaisesti. 5.2 – PAH Panoksesta/tuotoksesta riippumatta Yhdestä erästä otettu edustava yhdistetty näyte/otetut edustavat yhdistetyt näytteet standardin EN 12579 mukaisesti. (1) EN 12579 Soil improvers and growing media. Otanta









Lisäys 2

Seuraavia vuosia koskevat näytteenotto- ja testaustiheydet







Laitostyyppi Kriteerit Vuotuinen panos/tuotos Testaustiheys Tyyppi 1: Jätteiden ja eläimistä peräisin olevien sivutuotteiden käsittelylaitokset 5.1 – Raskasmetallien raja-arvot 5.5 – E. coli- ja Salmonella spp -bakteereja koskevat raja-arvot 6 – Stabiilisuus 7 – Fysikaaliset epäpuhtaudet 8 – Orgaaninen aines ja kuiva-aine 9 – Elinkelpoiset siemenet ja lisääntyvät kasvinosat 10 – Kasvivaste 11 – Kasvualustojen käyttöominaisuudet Panos (t) ≤ 1 000 1 Panos (t) > 1 000 analyysien määrä vuosittain = vuodessa käytettävien panosmateriaalien määrä (tonneina)/ 10 000 tonnia + 1 Vähintään 2 ja enintään 12 5.2 – PAH Panos (t) ≤ 10 000 0,25 (kerran neljässä vuodessa) 10 000 < panos (t) ≤ 25 000 0,5 (kerran kahdessa vuodessa) 25 000 < panos (t) ≤ 50 000 1 50 000 < panos (t) ≤ 100 000 2 100 000 < panos (t) ≤ 150 000 3 150 000 < panos (t) ≤ 200 000 4 200 000 < panos (t) ≤ 250 000 5 250 000 < panos (t) ≤ 300 000 6 300 000 < panos (t) ≤ 350 000 7 350 000 < panos (t) ≤ 400 000 8 400 000 < panos (t) ≤ 450 000 9 450 000 < panos (t) ≤ 500 000 10 500 000 < panos (t) ≤ 550 000 11 Panos (t) > 550 000 12 Tyyppi 2: Tyypin 1 laitoksista saatavia materiaaleja käyttävät tuotteiden valmistuslaitokset 5.1 – Raskasmetallien raja-arvot 5.5 – E. coli- ja Salmonella spp -bakteereja koskevat raja-arvot 6 – Stabiilisuus 7 – Fysikaaliset epäpuhtaudet 8 – Orgaaninen aines ja kuiva-aine 9 – Elinkelpoiset siemenet ja lisääntyvät kasvinosat 10 – Kasvivaste 11 – Kasvualustojen käyttöominaisuudet Tuotos (m3) ≤ 5 000 Yhdestä erästä otettu edustava yhdistetty näyte/otetut edustavat yhdistetyt näytteet standardin EN 12579 mukaisesti. Tuotos (m3) > 5 000 Kahdesta erästä otetut edustavat yhdistetyt näytteet standardin EN 12579 mukaisesti. 5.2 – PAH Tuotos (m3) ≤ 15 000 Yhdestä erästä otettu edustava yhdistetty näyte/otetut edustavat yhdistetyt näytteet standardin EN 12579 mukaisesti kerran neljässä vuodessa. 15 000 < tuotos (m3) ≤ 40 000 Yhdestä erästä otettu edustava yhdistetty näyte/otetut edustavat yhdistetyt näytteet standardin EN 12579 mukaisesti kerran kahdessa vuodessa. Tuotos (m3) > 40 000 Yhdestä erästä otettu edustava yhdistetty näyte/otetut edustavat yhdistetyt näytteet standardin EN 12579 mukaisesti kerran vuodessa. Tyyppi 3: Sellaiset tuotteiden valmistuslaitokset, joissa EI käytetä jätteistä tai eläimistä peräisin olevista sivutuotteista saatuja materiaaleja. 5.1 – Raskasmetallien raja-arvot 5.5 – E. coli- ja Salmonella spp -bakteereja koskevat raja-arvot 6 – Stabiilisuus 7 – Fysikaaliset epäpuhtaudet 8 – Orgaaninen aines ja kuiva-aine 9 – Elinkelpoiset rikkaruohojen siemenet ja lisääntyvät kasvinosat 10 – Kasvivaste 11 – Kasvualustojen käyttöominaisuudet Riippumatta panoksesta/tuotoksesta Yhdestä erästä otettu edustava yhdistetty näyte/otetut edustavat yhdistetyt näytteet standardin EN 12579 mukaisesti. 5.2 – PAH Riippumatta panoksesta/tuotoksesta Yhdestä erästä otettu edustava yhdistetty näyte/otetut edustavat yhdistetyt näytteet standardin EN 12579 mukaisesti kerran neljässä vuodessa.